



PARLAMENTUL ROMÂNIEI

CAMERA DEPUTAŢILOR

	               COMISIA JURIDICĂ,

     DE DISCIPLINĂ ŞI IMUNITĂŢI
	                                                                                  Bucureşti, 20. 03.2007
                                                                                  Nr. 392/2006


R A P O R T
asupra  reexaminării   dispoziţiilor  Legii pentru modificarea şi completarea 

Legii nr. 3/2000 privind organizarea şi desfăşurarea referendumului, 
ca urmare a Deciziei Curţii Constituţionale nr. 147 din 21 februarie 2007
În conformitate cu prevederile  art.134 alin.(1) din Regulamentul Camerei Deputaţilor, republicat, Comisia juridică, de disciplină şi imunităţi a fost  sesizată  cu  reexaminarea dispoziţiilor Legii pentru modificarea şi completarea Legii nr. 3/2000 privind organizarea şi desfăşurarea referendumului, ca urmare a Deciziei Curţii Constituţionale nr. 147 din 21 februarie 2007, trimisă cu adresa nr. 392/2006 din 19 martie  2007, înregistrată cu  nr.31/268 din 19  martie 2007.


Curtea Constituţională a fost sesizată, în temeiul art. 146 lit. a) din Constituţia României, de către un număr de 71 de deputaţi, să se pronunţe cu privire la sesizarea de neconstituţionalitate a art. 5 şi art. 10 din Legea pentru modificarea şi completarea Legii nr. 3/2000 privind organizarea şi desfăşurarea referendumului.


În urma analizei, Curtea Constituţională a constatat că, pentru considerentele expuse în Decizia nr. 147 din 21 februarie 2007, Legea pentru modificarea şi completarea Legii nr. 3/2000 privind organizarea şi desfăşurarea referendumului este neconstituţională.



Senatul a respins, în şedinţa din 14 martie 2007, Legea pentru modificarea şi completarea Legii nr. 3/2000 privind organizarea şi desfăşurarea referendumului, reexaminată ca urmare a constatării neconstituţionalităţii acesteia prin Decizia Curţii Constituţionale nr. 147 din 21 februarie 2007.


Camera Deputaţilor, conform prevederilor art.75 alin.(1) din Constituţia României, republicată şi ale art.92 alin.(9), pct.2 lit.d) din Regulamentul Camerei Deputaţilor, este   Cameră decizională. 


Potrivit dispoziţiilor art.147 alin.(2)  din Constituţia României, republicată,  şi ale art.134 alin.(1)  din Regulamentul Camerei Deputaţilor, republicat, Comisia juridică, de disciplină şi imunităţi, a reexaminat  dispoziţiile Legii pentru modificarea şi completarea Legii nr. 3/2000 privind organizarea şi desfăşurarea referendumului,  în raport cu Decizia Curţii Constituţionale nr. 147 din 21 februarie 2007, în şedinţa din 20 martie 2007. 


Cu această ocazie,  Comisia juridică a reţinut următoarele:


- cu privire la alin.(3) al art. 5 critica este întemeiată şi, ca atare,  dispoziţia este neconstituţională;


- cu privire la art. 10, de asemenea, critica este întemeiată şi având  în vedere considerentele din  Decizia  Curţii Constituţionale,  privind majoritatea cerută pentru demiterea Preşedintelui, în toate cazurile, textul a fost reformulat.             


În urma dezbaterilor şi a  opiniilor exprimate, membrii Comisiei au hotărât cu majoritate  de voturi  (13 voturi pentru şi 2 voturi împotrivă)  să  propună  plenului  Camerei  Deputaţilor  adoptarea   reexaminării  dispoziţiilor  Legii pentru modificarea şi completarea  Legii nr. 3/2000 privind organizarea şi desfăşurarea referendumului,  ca urmare a Deciziei Curţii Constituţionale nr. 147 din 21 februarie 2007,  cu amendamentele  admise prezentate  în anexă.


La  şedinţă au fost  prezenţi  15 deputaţi  din cei  27 de  membri ai  Comisiei juridice, de disciplină şi imunităţi.     
 


În raport de obiectul şi conţinutul său, legea are caracter de lege organică.  
VICEPREŞEDINTE,

   Ioan  TIMIŞ
Consilier:

Dr. Nicolae Voiculescu
ANEXĂ

  AMENDAMENTE ADMISE
	Nr.

crt.
	Text Lege pentru modificarea şi completarea Legii nr. 3/2000 privind organizarea şi desfăşurarea referendumului

	Text propus de Comisie
	Motivare

	1
	Titlul  legii
        Lege pentru modificarea din Legii nr. 3/2000 privind organizarea şi desfăşurarea referendumului


	      Titlul legii
       Lege pentru modificarea art.  10 din Legea  nr. 3/2000 privind organizarea şi desfăşurarea referendumului

	

	2
	        Articol unic- Legea nr. 3/2000 privind organizarea şi desfăşurarea referendumului, publicată în Monitorul Oficial al României, Partea I, nr. 84 din 24 februarie 2000, se modifică după cum urmează:
	         Articol unic - Articolul 10 din Legea nr. 3/2000 privind organizarea şi desfăşurarea referendumului, publicată în Monitorul Oficial al României, Partea I, nr. 84 din 24 februarie 2000, se modifică  şi  va  avea următorul cuprins:

	

	3
	        Art.5.-(3)Organizarea referendumului nu poate avea loc simultan cu desfăşurarea alegerilor prezidenţiale, parlamentare, locale sau a alegerilor pentru Parlamentul European, ori cu mai puţin de 6 luni înainte de data alegerilor menţionate.

	         Alin.3 al art. 5 se elimină
        Autor: deputat Florin Iordache.

	         Pentru punerea de acord cu Decizia Curţii Constituţionale  nr. 147/2007.


	4
	        Art.10 - (1) Demiterea Preşedintelui României este aprobată dacă a întrunit majoritatea voturilor cetăţenilor înscrişi în listele electorale, în cazul în care Preşedintele României a fost ales în condiţiile prevăzute la art. 81 alin.(2) din Constituţia României.

         (2) În cazul în care Preşedintele României a fost ales în condiţiile prevăzute la art. 81 alin.(3) din Constituţie, demiterea acestuia este aprobată dacă a întrunit majoritatea voturilor valabil exprimate pe întreaga ţară de către cetăţenii prezenţi.


	        Art.10 -  Demiterea Preşedintelui României este aprobată dacă a întrunit majoritatea voturilor valabil exprimate, la nivelul ţării, ale cetăţenilor care au participat la referendum.
        Autor:  deputat Florin Iordache.

	        Pentru punerea de acord cu Decizia Curţii Constituţionale  nr. 147/2007.

